Gesin brand in hut doodŉ Gesin van vier is Sondagoggend dood nadat hulle plakkershut in Stormsrivier in die Oos-Kaap afgebrand het. Ao. Gerda Swart, woordvoerder van die polisie, sê twee volwassenes, in hul 30’s, en ŉ agtjarige meisie en ŉ vier maande oue baba het doodgebrand. Swart sê die brand het omstreeks 3:00 Sondagoggend uitgebreek. Die oorsaak van die brand is nog nie bekend nie en die polisie ondersoek die saak.